Carlyle Glean

Sir Carlyle Arnold Glean (11. veebruar 1932 Gouyave – 21. detsember 2021) oli Grenada pedagoog, poliitik ja riigiametnik. Ta oli aastatel 2008–2013 Grenada kindralkuberner.

Glean omandas kodumaal rakendusliku pedagoogilise hariduse. Töötas algul algkooliõpetajana ja hiljem koolidirektorina. Akadeemilise kõrghariduse omandas ta Kanadas Calgary Ülikoolis, kus kaitses 1970. aastal bakalaureusetöö ja 1973. aastal magistritöö pedagoogikas.

Aastatel 1974–1976 oli ta Grenada õpetajate seminari rektor ja 1976–1986 töötas Lääne-India Ülikooli haridusteaduskonna õppejõuna.

Pöördunud 1986. aastal Grenadasse tagasi, sai Gleanist poliitik Rahvusliku Demokraatliku Kongressi koosseisus. Aastatel 1990–1995 oli ta Grenada haridusminister. Ta on olnud ka Rahvusliku Demokraatliku Kongressi peasekretär ja aseesimees. Aktiivsest poliitikast taandus ta 1998. aastal.

27. novembrist 2008 kuni 7. maini 2013 oli ta Grenada kindralkuberner.

Usutunnistuselt oli Carlyle Glean katoliiklane. Ta abiellus 1955. aastal ja tal on viis last.

Välislingid

Carlyle Gleani elulugu Grenada valitsuse veebisaidil (inglise keeles, vaadatud 13.10.2012)

Kategooria:Grenada inimesed
Kategooria:Katoliiklased
Kategooria:Calgary ülikooli vilistlased
Kategooria:Sündinud 1932
Kategooria:Surnud 2021